এতদিন যাঁরা নিজেদের সত্তা আড়াল করে এসেছেন, তাঁদের কাছেও এটা একটা বিরাট পদক্ষেপ বইকি। নিজেদের আড়াল করে শুধু যে তাঁরা নিজেদের বঞ্চিত করেছেন তাই নয়, অন্যদের সম্মানেও আঘাত হেনেছেন। আশা করি এই আইনি স্বীকৃতির পরে তাঁরা নিজেদের এবং সত্যের মুখোমুখি হবেন। এমন অভিজ্ঞতা আমার ব্যক্তিগত জীবনেও হয়েছে। যদিও আমার পার্টনাররা বেশির ভাগ সময়েই অনেস্ট ছিলেন, তবুও আমাকে সেই ধরনের পার্টনারেরও মুখোমুখিও হতে হয়েছে যাঁরা কোনও নারীকে বিয়ে করেছে। বা অন্য কোনও কারণে সরে গিয়েছে, যেগুলো আমি স্পষ্ট বুঝতে পারছি সত্যি নয়। তারা তাদের আসল সত্তার সামনে দাঁড়াতে ভয় পেয়েছে। এখন আশা করব সেটা বন্ধ হবে।